paragraph_text: Osnovnu školu pohađao je u Švicarskoj, srednju u Aucklandu (Novi Zeland), a studirao je na sveučilištu Oxford i Kraljevskoj vojnoj akademiji Sandhurst. Nije oženjen, ali ima nezakonitu kćer, koja po Ustavu ne može naslijediti prijestolje. Tonga je jedina preostala ustavna monarhija u Polineziji. Imao je veliku imovinu dok je bio prestolonasljednik, kako u Tongi tako u inozemstvu, ali je nakon stupanja na tron, izdao proglas kojim je navijestio da će se svega toga odreći, sukladno zakonu.